Yengilmas Floyd Meyvezer BAA bo‘lib o‘tgan ko‘rgazmali jangda ishtirok etdi

Beshta vazn divizionida sobiq Jahon chempioni Floyd Meyvezer 21-may kuni BAAda o‘zining sobiq sparring raqibi Don Murga qarshi ko‘rgazmali jangda ishtirok etdi.

Jang to‘liq 8 raund davom etdi. Unda Floyd raqibini bir necha marta nokdaun holatiga tushirdi. Yakunda hakamlar g‘olib nomini e’lon qilmadi.
Avvalroq mazkur jang BAA prezidenti Xalifa ibn Zayd al-Nahayonning vafoti sabab 14-maydan 21-mayga ko‘chirilgandi. Keyinchalik mazkur bellashuv oktabr oyida bo‘lib o‘tishi mumkinligi haqida ham xabarlar yangradi.
Meyvezer 2021-yilning iyunida bloger Logan Polga qarshi ko‘rgazmali jangda ishtirok etgandi. Unda ham g‘olib nomi aniqlanmagandi.